b'\n_START_ARTICLE_\nTimoteivikler\n_START_SECTION_\nUtseende\n_START_PARAGRAPH_\nEn middelsstor til stor (vingespenn 17-24 millimeter), gr\xc3\xa5gul vikler. Hodet, thorax og forvingen er gr\xc3\xa5gule, vingens ytterkant gjerne noe m\xc3\xb8rkere. Bakvingen er hvit med gr\xc3\xa5brune \xc3\xa5rer og gr\xc3\xa5brun pudring i den ytre delen.\n_START_SECTION_\nLevevis\n_START_PARAGRAPH_\nArten lever p\xc3\xa5 lys\xc3\xa5pne, fuktige steder. Larvene kan ete mange slags planter, men finnes s\xc3\xa6rlig p\xc3\xa5 bredbladete gress. De voksne sommerfuglene flyr i juli-august.\n_START_SECTION_\nUtbredelse\n_START_PARAGRAPH_\nDen er utbredt over det meste av Europa og i det nordlige Asia. I Norge finnes den bare pi det s\xc3\xb8rlige \xc3\x98stlandet, fra Vest-Agder i vest til svenskegrensen i \xc3\xb8st.'